Up-483/04
Natisni
Opravilna št.:
Up-483/04
Datum odločitve:
22. 10. 2004
ECLI:
ECLI:SI:USRS:2004:Up.483.04
Akt:
Ustavna pritožba A. A. zoper sodbo Vrhovnega sodišča št. I Ips 236/2001 z dne 19. 2. 2004 in sodbo Višjega sodišča v Ljubljani št. Kp 147/2000 z dne 14. 3. 2001 v zvezi s sodbo Okrožnega sodišča v Ljubljani št. K 661/95 z dne 20. 9. 1999
Izrek:
Ustavna pritožba A. A. zoper sodbo Vrhovnega sodišča št. I Ips 236/2001 z dne 19. 2. 2004 in sodbo Višjega sodišča v Ljubljani št. Kp 147/2000 z dne 14. 3. 2001 v zvezi s sodbo Okrožnega sodišča v Ljubljani št. K 661/95 z dne 20. 9. 1999 se zavrže.
Evidenčni stavek:
Ker niso izpolnjene procesne predpostavke, je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 50.1, 55.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 7. 2004
Vrsta odločitve:
sklep
Vrsta rešitve:
zavrženje
Dokument:
US23988
Up-483/04 - 7
22. 10. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 5. oktobra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Vrhovnega sodišča št. I Ips 236/2001 z dne 19. 2. 2004 in sodbo Višjega sodišča v Ljubljani št. Kp 147/2000 z dne 14. 3. 2001 v zvezi s sodbo Okrožnega sodišča v Ljubljani št. K 661/95 z dne 20. 9. 1999 se zavrže.
Obrazložitev
1. Pritožnik vlaga ustavno pritožbo zoper v izreku navedene sodne odločbe. Prvostopenjsko sodišče je pritožnika, skupaj z dvema soobsojencema, spoznalo za krive storitve kaznivih dejanj. Vrhovno sodišče je zahtevi soobsojencev za varstvo zakonitosti zavrnilo.
2. Z izpodbijano sodbo Vrhovnega sodišča je sodišče odločilo o zahtevi za varstvo zakonitosti pritožnikovih soobsojencev ter odločilo, da se zahtevi zavrneta kot neutemeljeni. Po podatkih, ki jih je Ustavnemu sodišču posredovalo Vrhovno sodišče, bo o pritožnikovi zahtevi za varstvo zakonitosti Vrhovno sodišče odločalo posebej. Glede na navedeno pritožnik nima pravnega interesa za ustavno pritožbo zoper navedeno sodbo Vrhovnega sodišča, zato jo je Ustavno sodišče zavrglo.
3. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Kolikor se ustavna pritožba nanaša na prvostopenjsko in drugostopenjsko sodbo, ustavna pritožba ni dopustna, saj o pritožnikovi zahtevi za varstvo zakonitosti še ni bilo odločeno. Ker procesna predpostavka izčrpanosti pravnih sredstev v tem delu ni podana, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena in prvega odstavka 55. člena v zvezi s prvim odstavkom 50. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer